Levninger identifisert som Kari Grønnestad
ARTIKKELEN ER OVER FIRE ÅR GAMMEL Politiet har nå fått formell bekreftelse på at levningene som ble funnet i elva i Skien er savnede Kari Grønnestad. Det melder politadvokat Guro Siljan til VG. Torsdag mottok politiet den foreløpige rapporten fra de rettsmedisinske undersøkelsene. – Av hensyn til etterforskningen kan jeg ikke si noe mer om hva rapporten inneholder, sier politiadvokaten til VG.Politiet varslet allerede onsdag at det var stor sannsynlighet for at liket som var funnet, var Grønnestad, som har vært savnet siden juni 2012. Hennes 31 år gamle datter er siktet for forsettlig drap i saken. Hun skal avhøres på nytt torsdag. Datteren nekter straffskyld. - Hun sitter fremdeles i avhør, men vi kan ikke si noe mer om hva som vil komme frem der, opplyser politiadvokat Guro Siljan, til VG.Datterens samboer (34) er samtidig siktet for å ha etterlatt Grønnestad i en hjelpeløs tilstand. Han framstilles for varetektsfengsling fredag. Politiet har begjært lukkede dører ved fengslingsmøtet. – Det gjør vi av hensyn til etterforskningen. Det er mange vi ønsker å snakke med, og ønsker ikke at detaljer som kan påvirke vitner kommer ut, sier Siljan. Siljan forteller at politiet fremdeles ønsker å komme i kontakt med vitner. – Vi er fremdeles i en tidlig fase i etterforskningen og det er mange gjøremål som gjenstår, sier Siljan. Rettsmedisinsk institutt kan ikke kommentere saken og viser til at det er tale om en politisak.
Det var levningene etter savnede Kari Grønnestad som ble funnet i Skienselva, bekrefter Rettsmedisinsk institutt.